**Odôvodnenie nerozdelenia zákazky na časti**

podľa § 28 ods. 2 zákona

**Verejný obstarávateľ:**

Ministerstvo vnútra Slovenskej republiky

Pribinova 2, 812 72 Bratislava

IČO: 00151866

Názov predmetu zákazky:

**Zabezpečenie nákupu softvéru pre podporné činnosti v oblasti DVI**

**(Disaster Victim Identification)**

Verejný obstarávateľ pred samotným vyhlásením tejto zákazky zvažoval vhodnosť rozdelenia požadovaného predmetu zákazky, avšak vzhľadom na nižšie uvedené skutočnosti, ktoré považuje za relevantné, sa samostatne rozhodol daný predmet zákazky nedeliť.

Dôvody, ktoré viedli verejného obstarávateľa k nerozdeleniu predmetu zákazky:

* predmetom zákazky je dodávka jedného softvérového produktu s jednou licenciou - DVI identifikačný softvér na štandardizovanú výmenu identifikačných informácií medzi zúčastnenými krajinami, poskytovanie služieb podpory tohto softvérového produktu na 36 mesiacov, súvisiace služby ako dodanie a vyloženie tovaru v mieste dodania a zabezpečenie školenia pre obsluhu. Predmet zákazky nebol rozdelený na časti z dôvodu, že školenie k používaniu softvéru je technicky a funkčne neoddeliteľne späté s dodávkou samotného softvéru. Školenie môže odborne a garantovane zabezpečiť iba dodávateľ softvéru, ktorý disponuje potrebným know-how, metodikami, školiteľmi. Rozdelením zákazky by hrozilo riziko nekompatibilného alebo neodborného školenia, čo by malo negatívny dopad na kvalitu a efektívnosť využívania systému,
* Verejný obstarávateľ teda požaduje dodávku tovaru vzájomne súvisiacu pre jeden kus softvéru vrátane podpory a školenia, a teda rozdelenie predmetu zákazky by bolo vzhľadom na predmet zákazky neopodstatnené,
* Pri zabezpečení dodania požadovaného tovaru ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii a fakturácii v systéme SAP,
* Nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.

**So zreteľom na hospodárnosť** je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť, je predmet zákazky nedeliť ale zachovať ho v celistvom stave.