**Opis predmetu zákazky – vlastný návrh plnenia**

**Názov predmetu zákazky:** **Zabezpečenie nákupu softvéru pre podporné činnosti v oblasti DVI**

**(Disaster Victim Identification)**

(ID zákazky JOSEPHINE 69642)

1. Predmetom zákazky je dodávka softvérového produktu DVI identifikačný softvér na štandardizovanú výmenu identifikačných informácií medzi zúčastnenými krajinami, poskytovanie služieb podpory tohto softvérového produktu na 36 mesiacov, súvisiace služby ako dodanie a vyloženie tovaru v mieste dodania a zabezpečenie školenia pre obsluhu.

Predmet zákazky, služby podpory a súvisiace služby sú definové v bode 8.

Miesto dodania a vyloženia tovaru je definové v bode 7.

1. **Hlavný kód CPV:**

48000000-8 Softvérové balíky a informačné systémy

**Doplnkový kód CPV:**

60000000-8 Dopravné služby (bez prepravy odpadu)

1. Tovar musí byť nový, nepoužívaný, zabalený v neporušených obaloch, nepoškodený. Verejný obstarávateľ požaduje, aby k odovzdanému tovaru boli odovzdané aj všetky doklady, ktoré sa na dodaný tovar vzťahujú a to v anglickom jazyku, slovenskom jazyku alebo v českom jazyku.
2. Verejný obstarávateľ si vyhradzuje právo prevziať iba funkčný tovar, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
3. Verejný obstarávateľ požaduje na dodaný tovar min. 36 mesačnú záručnú dobu garantovanú výrobcom, pokiaľ na záručnom liste nie je vyznačená dlhšia záručná doba podľa záručných podmienok výrobcu. Záručná doba začína plynúť dňom prevzatia predmetu zmluvy na základe dodacieho listu.

Verejný obstarávateľ taktiež požaduje poskytovanie min. 36 mesačnej podpory pre dodaný softvér.

1. **Lehota plnenia je:**

* do 3 mesiacov odo dňa nadobudnutia účinnosti zmluvy.

1. **Miestom dodania tovaru je:**

* Kriminalistický a expertízny ústav PZ, Sklabinská 1, 812 72 Bratislava

8. Technické požiadavky sa odvolávajú na konkrétneho výrobcu Microsoft, pretože si to vyžaduje

predmet zákazky. V opise predmetu zákazky sa jedná o položku č.1, parameter Škálovateľnosť a integrácia. V zmysle § 42 ods. 3 ZVO sa odkaz na konkrétneho výrobcu doplňuje slovom „**ekvivalent**“ a to z dôvodu, že softvérové riešenie musí byť kompatibilné s databázovým systémom Microsoft SQL Server 2022 (4 core virtual), alebo ekvivalentom pri ktorom musia byť údadaje ukladané štruktúrovaným spôsobom v relačnej databáze, ktorá zabezpečuje integritu a konzistenciu dát.

Verejný obstarávateľ považuje za ekvivalent tovary, ktoré spĺňajú kvalitatívne, úžitkové a funkčné charakteristiky, ktoré sú nevyhnutné na zabezpečenie účelu, na ktorý sú pri tovare používané a určené. A to na rovnakej, resp. vyššej úrovni, ako je uvedené v časti „Opis Predmetu zákazky“.

|  |  |  |
| --- | --- | --- |
| **Požadovaná min. technická špecifikácia, parametre a funkcionality určené verejným obstarávateľom** | **Vlastný návrh plnenia**  **(doplní uchádzač)**  **uchádzač vypĺňa iba prázdne biele polia**,  **N/A = neaplikuje sa**)    **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** | |
| **Položka č. 1– DVI identiffikačný softvér na štandardizovanú výmenu identifikačných informácií medzi zúčastnenými krajinami** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie**  **Áno/Nie** |
| **Množstvo:** | **1 ks**  **(jeden ks softvéru s jednou licenciou)** | |
| **Výrobca:** |  | |
| **Typové označenie:** |  | |
| **Charakteristika predmetu zákazky:**  DVI identifikačný softvér na štandardizovanú výmenu identifikačných informácií medzi zúčastnenými krajinami. Možnosť rýchlej a jednoduchej výmeny údajov medzi rôznymi databázami prostredníctvom súborov XML alebo PDF. Predvolený jazyk systému - angličtina, možnosť použitia svoj preferovaný jazyku na obrazovke. Schopnosť tlačiť kompletné sady formulárov DVI v angličtine, francúzštine, španielčine a arabčine a slovenčine. Schopnosť štrukturovaného databázovania zadaných údajov a pokročilé vyhľadávanie všetkých zadaných údajov vrátane zubných záznamov, DNA, odtlačkov prstov, röntgenových snímok, fotografií atď. Zabezpečenie evidencie nezvestných osôb (údaje ante-mortem) a zosnulých (post-mortem údaje) je založená na formulároch INTERPOL DVI. Požadované vlastnosti All-in-one správca súborov, možnosť porovnania súborov vedľa seba, pokročilé vyhľadávanie, možnosti vyhľadávania na všetkých zadaných údajoch, jednoduchý import / export súborov, tlač sád formulárov DVI, tvorba, tlač/export zostáv, párovanie súborov so všetkých zubných údajov, možnosť generovania správ o identifikácii, správ o zmierení, správ o uložení tela. Ďalšie vlastnosti: Možnosť využitia softvéru aj na identifikáciu nezvestných a neidentifikovaných osôb v prípadoch nesúvisiacimi s katastrofami. Možnosť zadávať informácie, ktoré nie sú k dispozícii vo formulároch DVI – napríklad posledné známe ako živé, nezvestné, naposledy videné, možné miesto pobytu a možný motív zmiznutia. Možnosť elektronicky oznamovať vyhľadávania a nájdené osoby prostredníctvom súborov PDF do iných krajín.  **Servisná podpora a údržba systému vrátane nových verzií – 3 roky** |  | **N/A** |
| **Účel softvéru:** Identifikačný softvér s podporou štandardizovanej výmeny identifikačných informácií s podporou rôznych formátov údajov, s podporou tvorby štruktúrovanej databázy a pokročilými možnosťami správy a vyhľadávania. |  | **N/A** |
| **Multijazyčná podpora:**   * Predvolený jazyk systému: angličtina. * Možnosť nastaviť preferovaný jazyk používateľa na obrazovke. * Schopnosť tlačiť kompletné sady formulárov v angličtine, francúzštine, španielčine, arabčine a slovenčine. |  | **N/A** |
| **Podpora dátových formátov:**   * Jednoduchý import/export súborov vo formátoch XML a PDF. * Možnosť elektronickej výmeny údajov medzi krajinami prostredníctvom formátov PDF alebo XML. |  | **N/A** |
| **Funkcie správy dát:**   * Zabezpečenie evidencie ante-mortem a post-mortem údajov na základe formulárov INTERPOL DVI. * All-in-one správca súborov umožňujúci:   + Porovnanie súborov vedľa seba.   + Tvorbu, tlač/export zostáv a generovanie správ o identifikácii, zmierení a uložení tela. * Pokročilé vyhľadávanie v záznamoch, vrátane:   + Zubných údajov.   + DNA, odtlačkov prstov, röntgenových snímok, fotografií a ďalších záznamov. * Možnosť párovania súborov na základe všetkých zubných údajov. |  | **N/A** |
| **Rozšírené možnosti:**   * Schopnosť identifikácie nezvestných a neidentifikovaných osôb aj v prípadoch nesúvisiacich s katastrofami. * Možnosť zadávať dodatočné informácie, ako napríklad: Posledné známe miesto pobytu, naposledy videné, možný motív nezvestnosti. * Elektronické oznamovanie výsledkov vyhľadávania prostredníctvom PDF súborov do iných krajín. |  | **N/A** |
| **Škálovateľnosť a integrácia:**   * ***Softvér musí byť kompatibilný s databázovým systémom MS SQL Server 2022 (4-core virtual), alebo ekvivalentom.***  Údaje musia byť ukladané štruktúrovaným spôsobom v relačnej databáze, ktorá zabezpečuje integritu a konzistenciu dát. * Podpora jednoduchého importu/exportu údajov medzi rôznymi databázami a systémami. |  | **N/A** |
| **Záručná doba:** min. 36 mesačná záručná doba garantovaná výrobcom, pokiaľ na záručnom liste nie je vyznačená dlhšia záručná doba podľa záručných podmienok výrobcu. |  | **N/A** |
| **Servisná podpora obsahuje:**   * Inštalácia, nastavenie softvéru.   min. 36 mesiacov bude poskytovaná aj údržba systému dodávateľom od vykonania inštalácie softvéru a jeho komponentov.   * Inštaláciu nových verzií softvéru, pokiaľ budú zo strany výrobcu v danom období sprístupnené. |  | **N/A** |
| **Poskytnutie 3 dňového školenia v mieste dodania pre obsluhu – 20 osôb**  Súčasťou dodávky softvéru je zabezpečenie 3 dňového školenia v celkovom počte 24 hod ( 1 hod. = 60 min.) pre 20 osôb, ktoré bude realizované na KEÚ PZ. Pokrytie cestovných náhrad a nákladov na ubytovanie školiteľa/ školiteľov sú na strane dodávateľa. | **N/A** |  |

Táto časť súťažných podkladov bude tvoriť neoddeliteľnú súčasť kúpnej zmluvy a licenčnej zmluvy ako príloha č. 1, ktorú uzatvorí verejný obstarávateľ s úspešným uchádzačom.